১৯৮৭ সালের নভেম্বরে মার্কিন যুক্তরাষ্ট্রে একটি বর্ধিত কার্যক্ষম IPV-এর লাইসেন্স দেয়া হয়, এবং এটিই আজ অবধি মার্কিন যুক্তরাষ্ট্রে ব্যবহার হয়ে আসছে। শিশু জন্ম নেয়ার পরপরই (সাধারণতঃ এক থেকে দুই মাসের মধ্যে) পোলিও টিকার প্রথম ডোজটি দেয়া হয়, এবং পরের ডোজটি দেয়া হয় ৪ মাস বয়সে। তৃতীয় ডোজ দেয়ার দিন-তারিখ নির্ভর করে টিকার ধরনের উপর। তবে এ ডোজটি ৬ থেকে ১৮ মাসের মধ্যেই দেয়া উচিত। ৪ থেকে ৬ বছরের মাথায় একটি বুস্টার ডোজ দেয়া হয়ে থাকে। ফলে বিদ্যালয়ে ভর্তি হওয়ার সময়পর্যন্ত মোট চারটি ডোজ দেয়া হয়। কোনো কোনো দেশে কৈশোর কালে পঞ্চম আরেকটি ডোজ দেয়া হয়। উন্নত দেশগুলোতে প্রাপ্তবয়স্ক (১৮ বছর বা তার বেশি বয়সধারী)-দের মাঝে আর পোলিও টিকা দেয়া হয় না কিংবা দেয়ার প্রয়োজনীয়তাও নেই। কেননা তারা ইতোমধ্যেই পোলিও ভাইরাস থেকে ইমিউন, এবং তাদের বুনো পোলিও ভাইরাসের সংস্পর্শে আসার ঝুঁকি অত্যন্ত কম। ২০০২ সালে মার্কিন যুক্তরাষ্ট্রে একটি পেন্টাভ্যালেন্ট (পাঁচটি উপাদানযুক্ত) টিকার অনুমোদন দেয়া হয়। এ পাঁচটি উপাদানের মধ্যে IPV-ও রয়েছে।

টিকার ধরণ
জোনাস এডওয়ার্ড সল্ক
টিকাজনিত পোলিও
১৯৮৭